16 ડિસેમ્બરની રાત્રે નિર્ભયા તેના પુરૂષ મિત્ર સાથે ફિલ્મ જોવા ગઇ હતી. ફિલ્મ જોયા બાદ તે એક બસમાં મુનીરકાથી દ્વારકા જઇ રહી હતી. બસમાં બેઠા પછી તેને ખ્યાલ આવ્યો કે તેમાં માત્ર પાંચ કે સાત મુસાફરો જ સવાર હતા. અચાનક તેઓ નિર્ભાય સાથે ગેરવર્તૂણક કરવા લાગ્યા. બસમાં તેમના સિવાય અન્ય કોઇ મુસાફર ન હતા. નિર્ભયાના મિત્રએ તેનો વિરોધ કર્યો તો તેની સાથે પણ મારપીટ કરવામાં આવી હતી. જેનાથી તે યુવાન બેભાન થઇ ગયો હતો. જ્યારે નિર્ભયા પર ચાલતી બસમાં જ આ શખ્સોએ હેવાનયતની તમામ હદ પાર કરી દીધી હતી. અને નિર્ભયા અને તેના મિત્રને ચાલતી બસમાંથી બહાર ફેકી દીધા હતા. આ ઘટનાએ સમગ્ર દેશને હચમચાવી દીધી હતી.